**บทคัดย่อ**

การพัฒนารูปแบบการเรียนรู้ตามแนวทฤษฎีการสร้างความรู้ด้วยตนเองร่วมกับการเรียนรู้แบบร่วมมือ ที่ส่งเสริมการคิดวิเคราะห์ ทักษะการทำงานกลุ่ม และผลสัมฤทธิ์ทางการเรียน สำหรับนักเรียนชั้นมัธยมศึกษาปีที่ 6 มีวัตถุประสงค์เพื่อ 1) ศึกษาสภาพปัจจุบันสภาพที่พึงประสงค์ของการจัดการเรียนรู้ตามแนวทฤษฎีการสร้างความรู้ร่วมกับการเรียนรู้แบบร่วมมือ ที่ส่งเสริมการคิดวิเคราะห์ ทักษะการทำงานกลุ่ม และผลสัมฤทธิ์ทางการเรียน 2) พัฒนาและหาประสิทธิภาพของรูปแบบการสอนตามแนวทฤษฎีการสร้างความรู้ร่วมกับการเรียนรู้แบบร่วมมือ ที่ส่งเสริมการคิดวิเคราะห์ ทักษะการทำงานกลุ่ม และผลสัมฤทธิ์ทางการเรียน 3) ประเมินประสิทธิผลของรูปแบบการสอนตามแนวทฤษฎีการสร้างความรู้ร่วมกับการเรียนรู้แบบร่วมมือ ที่ส่งเสริมการคิดวิเคราะห์ ทักษะการทำงานกลุ่ม และผลสัมฤทธิ์ทางการเรียน และ 4) ศึกษาความพึงพอใจของนักเรียนชั้นมัธยมศึกษาปีที่ 6 ที่มีต่อรูปแบบการเรียนรู้ตามแนวทฤษฎีการสร้างความรู้ร่วมกับการเรียนรู้แบบร่วมมือ ที่ส่งเสริมการคิดวิเคราะห์ ทักษะการทำงานกลุ่ม และผลสัมฤทธิ์ทางการเรียน กลุ่มตัวอย่างในการวิจัย คือ นักเรียนชั้นมัธยมศึกษาปีที่ 6/3 โรงเรียนเทศบาลวัดกลาง ปีการศึกษา 2561 จำนวน 41 คน ซึ่งได้จากการเลือกแบบเจาะจง เครื่องมือที่ใช้ ได้แก่ แผนการจัดการเรียนรู้ แบบทดสอบก่อนเรียน แบบทดสอบวัดผลสัมฤทธิ์ทางการเรียน แบบประเมินทักษะการคิดวิเคราะห์ แบบประเมินทักษะการทำงานกลุ่ม และแบบสอบถามความพึงพอใจของนักเรียน สถิติที่ใช้ในการวิเคราะห์ ได้แก่ ค่าร้อยละ ค่าเฉลี่ย ส่วนเบี่ยงเบนมาตรฐาน และค่าทีแบบไม่อิสระ (t-test dependent)

**ผลการวิจัย พบว่า**

 1. รูปแบบการเรียนรู้ มีชื่อว่า พีทีซีเอสอาร์อี “PTCSRE Model” มีองค์ประกอบ 7 ประการ คือ 1) หลักการ 2) วัตถุประสงค์ 3) กระบวนการเรียนการสอน 4) สิ่งที่ส่งเสริมการเรียนรู้ 5) ระบบสังคม 6) หลักการตอบสนอง 7) ระบบสนับสนุนมีกระบวนการเรียนรู้ 6 ขั้นตอน ได้แก่ 1) ขั้นเตรียมความพร้อม (Prepare) 2) ขั้นสอน (Teach) 3) ร่วมเรียนรู้ (Cooperative Learning) 4) ขั้นแลกเปลี่ยนเรียนรู้ (Sharing) 5) ขั้นสะท้อนความคิด (Reflective Thinking) 6) ขั้นตรวจสอบความรู้ความเข้าใจ (Enumeration)

 2. รูปแบบการเรียนรู้ประสิทธิภาพ E1/E2 เท่ากับ 83.81/82.12 ซึ่งสูงกว่าเกณฑ์ที่กำหนด

 3. ความสามารถการคิดวิเคราะห์ด้านผลสัมฤทธิ์ทางการเรียนของนักเรียนก่อนเรียนและหลังเรียน มีความแตกต่างกันอย่างมีนัยสำคัญทางสถิติ ที่ระดับ .05

 4 .ทักษะการคิดวิเคราะห์ของนักเรียนโดยภาพรวมอยู่ในระดับมาก (**= 3.97)

 5. ทักษะการทำงานกลุ่มของนักเรียนโดยภาพรวมอยู่ในระดับมาก (**= 3.97)

 6. ความพึงพอใจของนักเรียนต่อรูปแบบการเรียนรู้แบบ“พีทีซีเอสอาร์อี” โดยภาพรวมอยู่ในระดับมากที่สุด (**= 4.57, S.D. = 0.46)